Diari Oficial de la Generalitat Valenciana


Sumari del DOGV 6515, del 06-05-2011 (2011/5087)

ORDE 21/2011, de 26 d'abril, de la Conselleria d'Educació, per la qual es minora l'import global màxim previst en l'Orde 5/2011, de 7 de febrer, de la Conselleria d'Educació, per la qual es convoquen ajudes per a finançar les activitats de formació de pares i mares de l'alumnat, realitzades per les confederacions i les federacions d'associacions de pares i mares de l'alumnat de centres docents no universitaris de la Comunitat Valenciana sostinguts amb fons públics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6515

Data del DOGV
:   06-05-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/5087


Data del document
:   26-04-2011

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 21/2011, de 26 d'abril, de la Conselleria d'Educació, per la qual es minora l'import global màxim previst en l'Orde 5/2011, de 7 de febrer, de la Conselleria d'Educació, per la qual es convoquen ajudes per a finançar les activitats de formació de pares i mares de l'alumnat, realitzades per les confederacions i les federacions d'associacions de pares i mares de l'alumnat de centres docents no universitaris de la Comunitat Valenciana sostinguts amb fons públics. [2011/5087]  
Per mitjà de l'Orde 5/2011, de 7 de febrer, de la Conselleria d'Educació, es van convocar ajudes per a finançar activitats de formació de pares i mares de l'alumnat, realitzades per les confederacions i les federacions d'associacions de pares i mares de l'alumnat de centres docents no universitaris de la Comunitat Valenciana sostinguts amb fons públics (DOCV núm. 6466, de 23.02.2011), l'import global màxim de les quals ha de minorar-se, a causa de les mesures de contenció del gasto públic aprovades per l'Acord del Consell d'11 de març de 2011.  
Per tot això, fent ús de les atribucions que em conferixen l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i vista la proposta amb data 6 d'abril de 2011, de la secretària autonòmica d'Educació, i de conformitat amb esta,  
  
ORDENE  
  
Únic  
Es minora en 48.504 euros l'import global màxim previst en l'apartat segon de l'esmentada orde, en relació amb la línia T3118000, de l'aplicació pressupostària 89.46.54.345.06.3 corresponent al Pressupost de la Generalitat per a l'exercici 2011. L'import màxim resultant és, per tant, de 495.256 euros, distribuïts de la manera següent:  
a) Entre les confederacions i federacions que les integren, dels centres privats concertats, un 30 per cent de les ajudes, que corresponen a 148.576,40 euros.  
- Per a les seues confederacions: la quantitat serà de 104.003,40 euros.  
- Per a les seues federacions: la quantitat serà de 44.573,00 euros.  
b) Entre les confederacions i federacions que les integren, dels centres públics, la resta de les ajudes, que correspon a 346.679,60 euros.  
- Per a les seues confederacions: la quantitat de 242.675,60 euros.  
- Per a les seues federacions: la quantitat serà de 104.004,00 euros.  
DISPOSICIÓ FINAL  
  
Única  
La present orde produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu en el termini i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, en el termini d'un mes des de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 26 d'abril de 2011  
  
El conseller d'Educació,  
ALEJANDRO FONT DE MORA TURÓN